Dhaérah Visoko tau dadi pusat nagara Bosnia ing abad pertengahan. Ing mangsa Kakaisaran Ottoman, kutha Visoko diadegaké déning Ajas-beg. Sawisé Bosnia dianèksasi déning Austro-Honggari, kutha iki diwènèhi corak anyar, nanging kuna, kang katon saka gaya oriental Visoko kang lazim tinemu ing saindhenging tlatah pamaréntahan Ottoman. Ing jamanYugoslavia pisanan, Visoko ora pati tuwuh, lan sajeroning Perang Donya II, kutha iki ora pati rusak. Kamajuan nembé dialami ing mangsa Yugoslavia kuminis. Perang Bosnia uga nerjang Visoko, kang tetep ana ing sangisoré kakuasaan bala Bosnia-Herzegovina ing sajeroning mangsa perang patang taun iku. Saiki Visoko dadi sawijining kutha kang sugih bab budaya lan sajarah, nanging ekonominé wis akèh kélangan kapasitas kang biyèn diduwèni sadurungé perang Bosnia.